Document ID: 32002R1608

Komission asetus (EY) N:o 1608/2002,
annettu 10 päivänä syyskuuta 2002,
asetuksen (EY) N:o 1661/1999 muuttamisesta niiden tullitoimipaikkojen, joissa tuotteita saa luovuttaa vapaaseen liikkeeseen yhteisön alueella, luettelon osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista peräisin olevien maataloustuotteiden tuontiedellytyksistä Tsernobylin ydinvoimalaonnettomuuden jälkeen 22 päivänä maaliskuuta 1990 annetun neuvoston asetuksen (ETY) N:o 737/90(1), sellaisena kuin se on viimeksi muutettuna asetuksella (EY) N:o 616/2000(2), ja erityisesti sen 6 artiklan,
sekä katsoo seuraavaa:
(1) Yksityiskohtaisista säännöistä kolmansista maista peräisin olevien maataloustuotteiden tuontiedellytyksistä Tsernobylin ydinvoimalaonnettomuuden jälkeen annetun neuvoston asetuksen (ETY) N:o 737/90 soveltamiseksi 27 päivänä heinäkuuta 1999 annetun komission asetuksen (EY) N:o 1661/1999(3), sellaisena kuin se on viimeksi muutettuna asetuksella (EY) N:o 1621/2001(4), 1 artiklan 3 kohdan b alakohdan mukaisesti kyseisen asetuksen liitteessä I lueteltuja tuotteita saa luovuttaa vapaaseen liikkeeseen määrämaassa vain tietyissä tullitoimipaikoissa. Asetuksen (EY) N:o 1661/1999 liite III sisältää kyseisten tullitoimipaikkojen luettelon.
(2) Saksan, Ruotsin ja Ranskan toimivaltaisten viranomaisten pyynnöstä on aiheellista muuttaa niiden alueella sijaitsevien tullitoimipaikkojen luetteloa.
(3) Asetusta (EY) N:o 1661/1999 olisi tämän vuoksi muutettava vastaavasti.
(4) Tässä asetuksessa säädetyt toimenpiteet ovat asetuksen (ETY) N:o 737/90 7 artiklassa perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1661/1999 seuraavasti:
Korvataan asetuksen (EY) N:o 1661/1999 liite III tämän asetuksen liitteen tekstillä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä syyskuuta 2002.

Labels: 3
14
18
6